Mõiste Määratlus

Agent (Agent) Agent on määratletud direktiivi (EL) nr 2015/2366 artikli 4 punktis 38.

Arveldushoiused (Transferable deposits) Arveldushoiused, mis on määratletud määruse (EL) nr 1071/2013 (EKP/210/33) II lisa 2. osa tabeli „Instrumendiliigid” punktis 9.1a.

Asutused, mis osutavad mitterahaloomeasutustele makseteenuseid (Institutions offering payment services to non-MFIs) Siia kuuluvad kõik käesolevas lisas määratletud makseteenuse pakkujad, kes osutavad makseteenuseid mitterahaloomeasutustele.

Autenditud kliendi vähem tugeva autentimisega (Authenticated via non-strong customer authentication) „Autenditud kliendi vähem tugeva autentimisega” (non-SCA) puudutab tehinguid, mille puhul kohaldatakse erandit kliendi tugevast autentimisest komisjoni delegeeritud määruse (EL) 2018/389 (1) III peatüki kohaselt, ja tehinguid, mille suhtes ei kohaldata direktiivi (EL) 2015/2366 artikli 97 lõiget 1. Siia kuuluvad kaupmehe algatatud tehingud ja muud tehingud, mille suhtes ei kohaldata kliendi tugevat autentimist.

Autentimine (Authentication) Autentimine on määratletud direktiivi (EL) 2015/2366 artikli 4 punktis 29.

Autoriseerimata e-raha kontotehing (Unauthorised e-money account transaction) Autoriseerimata e-raha kontotehing on määratletud kui autoriseerimata maksetehing eespool, mida kohaldatakse e-raha konto kasutamise suhtes.

Autoriseerimata maksetehing (Unauthorised payment transaction) Autoriseerimata maksetehing on määratletud EBA „Suuniste pettusandmete esitamise kohta vastavalt teise makseteenuste direktiivi artikli 96 lõikele 6” suunises 1.1.a (EBA-GL-2018-05).

Deebetkaart (Debit card) Deebetkaart on määratletud määruse (EL) nr 2015/751 artikli 2 punktis 33.

Edasilükatud deebetfunktsiooniga kaart (Delayed debit card) Kaart, mis võimaldab kaardivaldajal teha oste, mis arvestatakse lubatud piirides maha kaardi väljastaja juures olevalt kontolt. Kontojääk arveldatakse tervikuna ettemääratud perioodi lõpus. Kaardivaldajalt võetakse tavaliselt aastatasu. Edasilükatud deebetfunktsiooniga kaarti eristab krediitfunktsiooniga või deebetfunktsiooniga kaardist kokkulepe, millega avatakse krediidiliin ja lisatakse kohustus arveldada tekkinud võlg ettemääratud perioodi lõpus ilma intressimäärata. Sellist liiki kaarti nimetatakse tavaliselt järelemaksukaardiks (charge card).

E-kaubandus (E-commerce) Kaupade või teenuste ost või müük ettevõtjate, kodumajapidamiste, üksikisikute või erasektori organisatsioonide vahel, mis toimub elektroonilise tehinguna interneti kaudu või arvutivõrgu vahendusel (online edastus). Mõiste hõlmab ka kaupade ja teenuste tellimise, mis edastatakse arvutivõrkude kaudu, kuigi makse ja kaupade või teenuste lõplik kättetoimetamine võib toimuda nii on- kui offline.

Elektrooniliselt algatatud kreeditkorraldused (credit transfers initiated electronically) Kreeditkorraldus, mille maksja esitab elektrooniliselt, mitte paberkandjal.

Elektrooniliselt antud nõusolek (Consent given via an electronic mandate) Maksja poolt komisjoni delegeeritud määruse (EL) nr 260/2012 artikli 2 punktis 21 määratletud volituse alusel elektrooniliselt antud nõusolek.

Endale tehtud maksed (Payment to self) Maksetehingud, mille suhtes kohaldatakse erandit komisjoni delegeeritud määruse (EL) 2018/389 artikli 15 kohaselt.

E-raha (Electronic money) E-raha on määratletud direktiivi 2009/110/EÜ artikli 2 punktis 2.

E-raha asutus (Electronic money institution) E-raha asutus on määratletud direktiivi 2009/110/EÜ artikli 2 punktis 1.

E-raha emitent (Electronic money issuer) E-raha emitent on määratletud kui e-raha väljastaja direktiivi 2009/110/EÜ artikli 2 punktis 3.

E-raha emitentide poolt emiteeritud e-raha positsiooniväärtused (Outstanding value on e-money storages issued by electronic money issuers) E-raha emitentide poolt emiteeritud ja üksuste, kes ei ole emitendid (sh muude e-raha emitentide), poolt hoitava e-raha väärtus aruandlusperioodi lõpu seisuga.

E-raha funktsiooniga kaardid (card with an e-money function) Siia kuuluvad kaardid, millel saab vahetult hoida e-raha ja/või kaardid, mis võimaldavad juurdepääsu e-raha kontol hoitavale e-rahale ja võimaldavad e-raha maksetehinguid.

E-raha funktsiooniga kaart, mida on laetud vähemalt üks kord (Card with an e-money function which has been loaded at least once) E-raha funktsiooniga kaart, mida on laetud vähemalt üks kord ning mida võib seega pidada aktiveerituks. Laadimist võib tõlgendada e-raha funktsiooni kasutamise tahtena.

E-raha kaardi terminal (E-money card terminal) Terminal, mis võimaldab elektroonilise väärtuse ülekannet e-raha emitendilt e-raha funktsiooniga kaardi valdajale ja tagasi (st üles- ja allalaadimine) või ülekannet e-raha kaardi valdajal, kui kaardil on e-raha ülekande funktsioon, kaardi e-raha jäägi väärtuse ülekandmist kaupmehe või muu vastuvõtja jäägile.

E-raha kaardi üles/alla laadimine (E-money card-loading and unloading) Tehingud, mis võimaldavad elektroonilise väärtuse ülekannet e-raha emitendilt e-raha funktsiooniga kaardi valdajale ja tagasi. Arvesse võetakse nii üles- kui allalaadimise tehingud.

E-raha kaardi üles/alla laadimise terminal (E-money card-loading and unloading terminal) Terminal, mis võimaldab elektroonilise väärtuse ülekannet e-raha emitendilt e-raha funktsiooniga kaardi valdajale ja tagasi, s.t üles- ja allalaadimist.

E-raha kaarte lugev terminal (E-money card accepting terminal) Terminal, mis võimaldab e-raha funktsiooniga kaardile salvestatud e-raha omajal kanda oma e-raha väärtuse jäägi kaupmehe või muu vastuvõtja jäägile.

E-raha konto (E-money accounts) Konto, mis salvestab e-raha (2) jäägi, mida kontoomanik võib kasutada maksete tegemiseks ja vahendite ülekandmiseks kontode vahel.

E-raha kontod, millel on kaardiga juurdepääs (e-money accounts accessed through a card) Vt mõistete „e-raha kontod” ja „e-raha funktsiooniga kaart” määratlust.

E-raha makse e-raha konto kaudu (E-money payment with e-money accounts) Tehing, millega maksja kannab vahendeid e-raha kontolt makse saaja kontole. Vt „e-raha konto” määratlus.

E-raha makse e-raha konto kaudu, sellest kontod, millel on kaardiga juurdepääs (E-money payment with e-money accounts, of which: accessed through a card) Tehing, mille puhul kasutatakse e-raha kontole juurdepääsuks kaarti ning vahendid kantakse maksja e-raha kontolt makse saaja e-raha kontole. Vt „e-raha konto” määratlus.

E-raha makse kaardiga, millele saab vahetult salvestada e-raha (E-money payment with cards on which e-money can be stored directly) Tehing, millega e-raha funktsiooniga kaardi valdaja kannab e-raha väärtuse kaardile salvestatud vabalt jäägilt makse saaja vabale jäägile.

E-raha maksetehing (E-money payment transaction) E-raha maksetehing on maksetehing, milles kasutatakse e-raha. Vt „e-raha” määratlust.

E-ülekande müügikoha terminal (EFTPOS terminal) E-ülekande müügikoha terminal salvestab makseteabe elektrooniliselt; mõned lahendused võimaldavad makseteabe edastamist online (reaalajalise autoriseerimisnõudega) või offline. Siia kuuluvad ka personalita terminalid.

Failina/kogumina algatatud kreeditkorraldused (Credit transfers initiated in a file/batch) Elektrooniliselt algatatud kreeditkorraldus, mis moodustab osa maksja poolt eriotstarbelise edastusliini kaudu korraga algatatud kreeditkorralduste kogumist. Andmete esitamisel tehingute arvu kohta käsitletakse igat kogumisse kuuluvat kreeditkorraldust eraldi kreeditkorraldusena.

Failina/kogumina algatatud otsekorraldus (Direct debit initiated in a file/batch) Elektrooniliselt algatatud otsekorraldus, mis moodustab osa makse saaja poolt korraga algatatud otsekorralduste kogumist. Andmete esitamisel tehingute arvu kohta käsitletakse igat kogumisse kuuluvat otsekorraldust eraldi otsekorraldusena.

Filiaal (Branch) Muus riigis õiguspäraselt asutatud makseteenuse pakkuja tegevuse asukoht, mis ei ühti peakontori asukohaga ja asub aruandluse riigis. Filiaalil ei ole iseseisvat õigusvõimet. Filiaal teostab vahetult makseteenuse pakkuja äritegevusega seotud toiminguid. Kõik muus riigis õiguspäraselt asutatud asutuse poolt algatatud tegevuse asukohad aruandluse riigis moodustavad ühe filiaali. Kõiki neid tegevuskohti loetakse üksikharuks.

Füüsilises e-ülekande müügikoha terminalis algatatud kaardipõhine maksetehing (card payment initiated at a physical EFTPOS) E-ülekandeid võimaldavas füüsilises müügikohas elektrooniliselt algatatud kaardipõhine maksetehing. Siia kuuluvad üldjuhul kaardipõhised maksetehingud e-ülekande müügikoha terminali (EFTPOS) kaudu kaupmehe asukohas. Siia ei kuulu e-raha maksetehingud.

Internetipankadel põhinevad kreeditkorraldused (Online banking based credit transfers) Internetipankades algatatud kreeditkorraldused ja makse algatamise teenused.

Jaemaksesüsteem (Retail payment system, RPS) Jaemaksesüsteem on määratletud Euroopa Parlamendi ja nõukogu määruse (EL) nr 260/2012 artikli 2 punktis 22.

Kaardi väljastaja (Card issuer) Kaardi väljastaja on määratletud kui väljastaja määruse (EL) nr 2015/751 artikli 2 punktis 2 (3).

Kaardiandmete vargus (Card details theft) Direktiivi (EL) 2015/2366 artikli 4 punktis 32 määratletud tundlike makseandmete vargus. Käesoleval juhul osutavad tundlikud makseandmed kaardipõhise makseinstrumendi andmetele.

Kaardid, mis võimaldavad juurdepääsu e-raha kontodele salvestatud e-rahale (Cards which give access to e-money stored on e-money accounts) Vt „e-raha konto” määratlus.

Kaardipõhine makseinstrument (Card-based payment instrument) Kaardipõhine makseinstrument on määratletud määruse (EL) 2015/751 artikli 2 punktis 20; siia kuuluvad ka edasilükatud deebetfunktsiooniga kaardid.

Kaardipõhised maksetehingud (Card-based payment transaction) Kaardipõhised maksetehingud on määratletud määruse (EL) 2015/751 artikli 2 punktis 7; siia kuuluvad ka edasilükatud deebetfunktsiooniga kaardid.

Kaardipõhised maksetehingud kaardipõhiste makseinstrumentidega, mille on välja andnud residendist makseteenuse pakkujad ja mis on algatatud elektrooniliselt (Card-based payment transactions with card-based payment instruments issued by resident PSP initiated electronically) Kaardipõhised maksetehingud, mis on algatatud EFTPOSis, ATMis või muus füüsilises terminalis, mis võimaldab elektroonilist makse algatamist, või kaugtehinguna elektroonilise teabeülekande teel. Siia ei kuulu kaardipõhised maksetehingud residendist PSPde poolt väljastatud kaardipõhiste makseinstrumentidega, mis algatatakse paberkandjal (näiteks kaardipõhise makseinstrumendi kopeerija, kui makseteavet säilitatakse paberkandjal).

Kaardipõhised maksetehingud kaardipõhiste makseinstrumentidega, mille on välja andnud residendist makseteenuse pakkujad (v.a kaardid, millel on ainult e-raha funktsioon) (Card-based payment transactions with card-based payment instruments issued by resident PSPs, except cards with an e-money function only) Kaardipõhised maksetehingud, mis teostatakse deebet-, edasilükatud deebet- või krediitfunktsiooniga kaardiga terminalis või muu kanali kaudu. Siia kuuluvad kõik kaardipõhise makseinstrumendiga algatatud maksetehingud, s.t: a) kõik tehingud, kus vastuvõtja ja kaardipõhise makseinstrumendi väljastaja on erinevad üksused, ja b) kõik tehingud, kus vastuvõtja ja kaardipõhise makseinstrumendi/tehingu väljastaja on sama üksus. Siia kuuluvad ka makseteenuse pakkuja kontolt tehtavad mahaarvamised kaardipõhise maksetehingu arveldamisest, kui vastuvõtja ja kaardipõhise makseinstrumendi/tehingu väljaandja on sama üksus. Siia kuuluvad ka telefoni teel või internetis kaardipõhist makseinstrumenti kasutades tehtud kaardipõhised maksetehingud. Siia ei kuulu e-raha maksetehinguid. Siia ei kuulu sularaha väljavõtmine ATMist ja sularaha sissemakse ATMi. Need kajastatakse „Sularaha väljavõtmine ATMist” või „Sularaha sissemakse ATMi” all. Siia ei kuulu ka kreeditkorraldused ATMis. Need kajastatakse „Kreeditkorralduste” all. Samuti ei kuulu siia sularaha ettemaksed müügikoha terminalides.

Kaardipõhised maksetehingud kaardipõhiste makseinstrumentidega, mille on välja andnud residendist makseteenuse pakkujad ja mis ei ole algatatud elektrooniliselt (Card-based payment transactions with card-based payment instruments issued by resident PSPs initiated non-electronically) Füüsilises terminalis algatatud kaardipõhised maksetehingud manuaalses autoriseerimise menetluses (näiteks kopeerijad) (tehingud kaardi esitamisel) või posti teel/telefoni kaudu algatatud (MOTO) maksed (tehingud ilma kaarti esitamata).

Kaardipõhised maksetehingud kaardipõhiste makseinstrumentidega, mille on välja andnud residendist makseteenuse pakkujad ja mis on algatatud elektrooniliselt kaugmakse kanali kaudu (Card-based payment transactions with card-based payment instruments issued by resident PSPs initiated electronically via remote payment channel) Elektrooniliselt algatatud kaardipõhine maksetehing, mis on üks direktiivi (EL) 2015/2366 artikli 4 lõikes 6 määratletud kaugmaksetehingu liik.

Kaardipõhised maksetehingud kaardipõhiste makseinstrumentidega, mille on välja andnud residendist makseteenuse pakkujad ja mis ei ole algatatud elektrooniliselt kaugmakse kanali kaudu (Card-based payment transactions with card-based payment instruments issued by resident PSPs initiated non-electronically via remote payment channel) Mitte-elektrooniliselt algatatud kaardipõhine maksetehing, mis on üks direktiivi (EL) 2015/2366 artikli 4 lõikes 6 määratletud kaugmaksetehingu liik.

Kaart (Card) Makseinstrument, mis põhineb kordumatul numbril, mida saab kasutada makse, sularaha väljavõtmise või sularaha hoiustamise algatamiseks ja mida töödeldakse kaardiskeemi poolt või kaardi väljaandja poolt käitatavas võrgus. Numbrit võib salvestada füüsilisele kaardile või muule seadmele (s.h juhtpult, kleebis, nutitelefon) või hoida virtuaalselt ilma füüsilise seadmeta. Vastavalt kokkuleppele kaardi väljaandjaga võimaldab kaart kaardivaldajal kasutada üht või mitut järgmist funktsiooni: sularaha, deebet, edasilükatud deebet, krediit ja e-raha.

Kaart, millele saab vahetult salvestada e-raha (Card on which e-money can be stored directly) E-raha omaja valduses oleval kaardil hoitav e-raha. Vt ka „e-raha” määratlus.

Kaartide koguarv, sõltumata kaardi funktsioonide arvust (Total number of cards, irrespective of the number of functions on the card) Ringluses olevate kaartide koguarv. Neil võivad olla üks või mitu järgmist funktsiooni: sularaha, deebet, krediit, edasilükatud deebet või e-raha.

Kaotatud või varastatud e-raha kaart (Lost or stolen e-money card) See on pettuse liik, mille puhul kasutatakse kaotatud või varastatud e-raha kaarti ilma tegeliku või vaikimisi õigusärase valduseta kaardi üle.

Kaotatud või varastatud kaart (Lost or stolen card) See on pettuse liik, mille puhul kasutatakse kaotatud või varastatud kaardipõhist makseinstrumenti (deebet-, edasilükatud deebetfunktsiooniga ja krediitkraat) ilma tegeliku või vaikimisi õigusärase valduseta kaardi üle.

Kaudne osaleja (indirect participant) Kaudne osaleja on mitmetasandilise maksesüsteemi osaleja, kus otseosaleja teostab teatud süsteemis lubatavaid tegevusi (eelkõige arveldust) vahendajana. Kõik kaudse osaleja tehingud arveldatakse asjaomast kaudset osalejat esindava otseosaleja arvel. Iga osaleja, kelle poole süsteem saab otse pöörduda, võetakse arvesse eraldi, olenemata kahe või enama sellise osaleja vahelise õigussuhte olemasolust.

Kaugmaksetehing (Remote payment transaction) Kaugmaksetehing on määratletud direktiivi (EL) 2015/2366 artikli 4 punktis 6.

Kaupmees (Merchant) Üksus, kes on volitatud kaupade ja/või teenuste eest vahendeid vastu võtma ning kes on sõlminud makseteenuse pakkujaga kokkuleppe nende vahendite vastu võtmiseks.

Kaupmehe kategooria kood (Merchant category code, MCC) Neljakohaline number (ISO 18245 nimekirjas) jaefinantsteenuste jaoks. MCC-koodi abil liigitatakse äritegevus toodetavate kaupade ja pakutavate teenuste liigi järgi.

Kaupmehe poolt algatatud tehing (Merchant initiated transaction, MIT) Kaupmehe poolt algatatud tehing on määratletud EBA „Suunistes, millega muudetakse EBA suuniseid pettusandmete esitamise kohta vastavalt teise makseteenuste direktiivi ((EL) 2015/2366) artikli 96 lõikele 6” (EBA/GL/2020/01, II lisa, C osa, joonealune märkus 4)

Keskpank (Central bank) Määruse (EL) nr 549/2013 A lisa lõigetes 2.72-2.74 määratletud keskpangad (allsektor S.121).

Kliendi tugev autentimine (Strong customer authentication, SCA) Kliendi tugev autentimine on määratletud direktiivi (EL) 2015/2366 artikli 4 punktis 30.

Klientide arv (Number of clients) Makseteenuse kasutajate arv, kellele kontoteabe teenuse pakkuja oma teenust osutab.

Kliiringu-ja arveldusasutus (Clearing and settlement organisation) Maksesüsteemis otseosalev kliiringu- ja arveldusasutus.

Kombineeritud deebet-, sularaha- ja e-raha funktsiooniga kaart (Card with a combined debit, cash and e-money function) Makseteenuse pakkuja väljastatud kaart, millel on kombineeritud sularaha-, deebet- ja e-raha funktsioon.

Kontaktivaba madala väärtusega makse (Contactless low value) Kontaktivabad maksed, mille suhtes kohaldatakse komisjoni delegeeritud määruse (EL) 2018/389 artiklit 11.

Kontaktivaba makse (Contactless payment) Maksetehing, mille puhul kasutatakse kaarti või muud vahendit ning maksja ja kaupmees (ja/või tema seadmed) on samas füüsilises asukohas ning mille puhul teabevahetus kaasaskantava seadme ja müügikoha vahel toimub kontaktivaba tehnoloogia vahendusel.

Kontaktivaba maksefunktsiooniga kaart (Card with a contactless payment function) Kaart, mis võimaldab maksekaarditehingu algatada kontaktivaba eritehnoloogiaga, mille puhul maksetehingu maksja ja makse saaja (ja/või nende seadmed) on samas füüsilises asukohas.

Konto debiteerimine tavalise raamatupidamiskandega (Debits from the account by simple book entry) Makseteenuse pakkuja (s.h e-raha emitendi) poolt algatatud debiteerimisehingud ilma konkreetse maksekäsundita, mida teostatakse lihtsa raamatupidamiskandega (debiteerimiskanne) kliendi kontol ilma tavalist makseinstrumenti kasutamata. See aruandlus hõlmab järgmisi tehinguid: a) panga poolt intressi sissenõudmine; b) pangatasude mahaarvamine; c) finantsvaraga seotud maksude maksed, kui need on eraldi tehingud, mille jaoks klient ei ole andnud eraldi korraldust; d) laenu tagasimaksed; ja e) konto muu debiteerimine lihtsa raamatupidamiskandega. Need andmed ei kuulu otsekorralduste alla.

Konto krediteerimine tavalise raamatupidamiskandega (Credits to the accounts by simple book entry) Makseteenuse pakkuja (s.h e-raha emitendi) poolt algatatud krediiditehingud ilma konkreetse maksekäsundita, mida teostatakse lihtsa raamatupidamiskandega (lihtne raamatupidamiskanne on krediidikirje kliendi kontol ilma tavalist makseinstrumenti kasutamata). See aruandlus hõlmab järgmisi tehinguid: a) panga intressimakse; b) panga dividendimakse; c) laenusumma väljastamine kliendi jooksvale kontole; ja d) konto muu krediteerimine lihtsa raamatupidamiskandega. Need andmed ei kuulu kreeditkorralduste alla.

Kontot haldav makseteenuse pakkuja (Account servicing payment service provider, ASPSP) Kontot haldav makseteenuse pakkuja on määratletud direktiivi (EL) 2015/2366 artikli 4 punktis 17.

Kontoteabe teenus (account information service, AIS) Kontoteabe teenus on määratletud direktiivi (EL) 2015/2366 artikli 4 punktis 16.

Kontoteabe teenuse pakkuja (Account information service provider, AISP) Kontoteabe teenuse pakkuja on määratletud direktiivi (EL) 2015/2366 artikli 4 punktis 19.

Kontoteabe teenuse pakkujate poolt hinnatud kontode arv (Number of accounts accessed by AISPs) Kontoteabe teenuse pakkujate (AISP) poolt aruandeperioodis hinnatud kontode arv.

Kontsentratsiooni suhtarv (Concentration ratio) Kontsentratsiooni suhtarv näitab iga süsteemi viie suurima maksetehingute saatja turuosa (siia võib kuuluda keskpank). Viie suurima maksetehingute saatja turuosa arvuliselt või erineda viie suurima maksetehingute saatja turuosast väärtuse järgi. Iga osaleja, kellel on isiklik juurdepääs süsteemile, võetakse arvesse eraldi, olenemata sellest, kas osalejate vahel esineb kaks või enam seost.

Korduv tehing (Recurring transaction) Maksetehingud, mille suhtes kohaldatakse erandit komisjoni delegeeritud määruse (EL) 2018/389 artikli 14 kohaselt.

Krediidiasutus (Credit institution) Krediidiasutus on määratletud määruse (EL) nr 575/2013 (4) artikli 4 lõike 1 punktis 1.

Krediitkaart (Credit card) Krediitkaart on määratletud määruse (EL) 2015/751 artikli 2 punktis 34. Käesoleva määruse kohaldamisel jäetakse edasilükatud deebetfunktsiooniga kaardid välja.

Kreeditkorraldus (Credit transfer) Kreeditkorraldus on määratletud direktiivi (EL) nr 2015/2366 artikli 4 punktis 24.

Kreeditkorralduse funktsiooniga ATM (ATM with a credit transfer function) ATM, mis võimaldab volitatud kasutajal teha kreeditkorraldusi kaardipõhise makseinstrumendi abil või muul viisil.

Kreeditkorralduse makseskeem (Credit transfer payment scheme) Vt „maksekeemi” määratlus. Rahvusvahelised makseskeemid hõlmavad SEPA kreeditülekandeskeemid ja SEPA välkkreeditülekande skeemid.

Lähiväljaside makse (Near Field Communication (NFC) payment) Kontaktivaba maksetehing lähiväljaside (NFC) tehnoloogiat kasutades (ISO(IEC 18092).

Madal väärtus (Low value) Maksetehingud, mille suhtes kohaldatakse erandit komisjoni delegeeritud määruse (EL) 2018/389 artikli 16 kohaselt.

Makse algatamise teenus (Payment initiation service) Makse algatamise teenus on määratletud direktiivi (EL) 2015/2366 artikli 4 punktis 15.

Makse algatamise teenuse pakkuja (Payment initiation service provider, PISP) Makse algatamise teenuse pakkuja on määratletud direktiivi (EL) 2015/2366 artikli 4 punktis 18.

Makse saaja (Payee) Makse saaja on määratletud direktiivi (EL) 2015/2366 artikli 4 punktis 9.

Makseasutus (Payment institution) Makseasutus on määratletud direktiivi (EL) 2015/2366 artikli 4 punktis 4.

Maksefunktsiooniga kaart, v.a juhul, kui kaardil on ainult e-raha funktsioon (Card with a payment function, except cards with an e-money function only) Kaart, millel on vähemalt üks järgmistest funktsioonidest: deebetfunktsioon, edasilükatud deebetfunktsioon või krediitfunktsioon. Kaardil võib olla ka muid funktsioone, näiteks e-raha funktsioon, kuid kaarte, millel on ainult e-raha funktsioon, selle liigi all arvesse ei võeta. Siia ei kuulu kaardid, millel on ainult sularaha väljavõtmise/hoiustamise funktsioon.

Makseinstrument (Payment instrument) Makseinstrument on määratletud direktiivi (EL) 2015/2366 artikli 4 punktis 14.

Maksekaardisüsteem (Payment card scheme, CPS) Maksekaardisüsteem on määratletud määruse (EL) nr 2015/751 artikli 2 punktis 16.

Maksekonto (Payment account) Maksekonto on määratletud direktiivi (EL) 2015/2366 artikli 4 punktis 12.

Maksekäsund (Payment order) Maksekäsund on määratletud direktiivi (EL) 2015/2366 artikli 4 punktis 13.

Makseskeem (Payment scheme) Makseskeem on ametlike, standardsete ja ühiste reeglite kogum, mis võimaldab väärtust lõppkasutajate vahel elektroonilisi makseinstrumente kasutades üle kanda. Selle tööd juhib juhtorgan.

Maksesüsteem (Payment system) Maksesüsteem on määratletud direktiivi (EL) 2015/2366 artikli 4 punktis 7.

Maksesüsteemi haldaja (Payment system operator, PSO) Maksesüsteemi haldaja on maksesüsteemi haldamise eest õiguslikult vastutav juriidiline isik.

Makseteenus (Payment service) Makseteenus on direktiivi (EL) 2015/2366 I lisas osutatud äritegevus või käesoleva määruse artikli 4 lõike 3 punktis a osutatud tegevus.

Makseteenuse kasutaja (Payment service user, PSU) Makseteenuse kasutaja on määratletud direktiivi (EL) 2015/2366 artikli 4 punktis 10.

Makseteenuse pakkuja (Payment service provider, PSP) Makseteenuse pakkuja on määratletud direktiivi (EL) 2015/2366 artikli 4 punktis 11.

Maksetehingu algatamine (Initiation of a payment transaction) Maksekäsundi (5) esitamine makseteenuse kasutaja poolt.

Maksetehingute vastuvõtmine (Acquiring of payment transactions) Maksetehingute vastuvõtmine on määratletud direktiivi (EL) 2015/2366 artikli 4 punktis 44.

Maksja (Payer) Maksja on määratletud direktiivi (EL) 2015/2366 artikli 4 punktis 8.

Maksja manipuleerimine (Manipulation of the payer) Maksja manipuleerimine on määratletud EBA „Suuniste pettusandmete esitamise kohta vastavalt teise makseteenuste direktiivi ((EL) 2015/2366) artikli 96 lõikele 6” suunises 1.6.d (EBA/GL/2018/05)

Mitmetasandiline maksesüsteem (Tiering arrangement) Korraldus, mille puhul süsteemi kaudsed osalejad peavad oma tehingute tegemiseks kasutama otseosalejate teenuseid

Mitterahaloomeasutus (Non-MFI) Füüsiline või juriidiline isik, kes ei kuulu rahaloomeasutuste sektorisse. Maksestatistikas jäetakse makseteenuse pakkujaid mitterahaloomeasutuste sektorist välja.

Mitterahaloomeasutusi kaasavate maksetehingute koguarv (Total payment transactions involving non-MFIs) Makseinstrumentidega teostatud tehingute koguarv, millesse on kaasatud mitterahaloomeasutused. Makseinstrumentidega teostatud tehingute koguväärtus, millesse on kaasatud mitterahaloomeasutused.

Mobiilimakselahendus (Mobile payment solution) Lahendus, mida kasutatakse maksete algatamiseks, mille puhul makseandmeid ja maksekorraldused edastatakse ja/või kinnitatakse mobiilsides ja mobiilseadme andmeedastustehnoloogiat kasutades. Siia kuuluvad digirahakott ja muud mobiilimakselahendused, mida kasutatakse P2P (isikult isikule) ja/või C2B (tarbijalt kaupmehele) tehingutes, s.t kreeditkorraldused, kaardimaksed ja/või e-raha ülekanded.

Muu e-raha emitent (Other e-money issuer) E-raha emitendid, kes ei ole „e-raha asutused” või „krediidiasutused”. Vt „e-raha emitendi” määratlus.

Muud finantseerimisasutused (Other financial institutions) Kõik maksesüsteemis osalevad, asjaomaste asutuste (s.t keskpanga või usaldatavusjärelevalve teostaja) järelevalve all olevad finantsasutused, mida ei käsitleta krediidiasutustena.

Muud makseteenuse osutajad ja e-raha emitendid (Other PSPs and e-money issuers) Muud makseteenuse osutajad on määratletud kui makseteenuse osutajad käesolevas lisas, v.a krediidiasutused, e-raha asutused, makseasutused ja keskpangad käesoleva lisa määratluses.

Muud makseteenused (Other payment services) Kõik makseteenused, mis on direktiivi (EL) 2015/2366 kohaldamisalas, kuid mida ei saa liigitada III lisa makseteenuste muudesse liikidesse.

Muud otseosalejad (Other direct participants) Maksesüsteemi otseosaleja, v.a krediidiasutused ja keskpangad.

Muud teenused, mis ei direktiivi (EL) 2015/2366) kohaldamisalas (Other services not included in Directive (EU) 2015/2366) Kõik makseteenused, mis ei ole direktiivi (EL) 2015/2366 kohaldamisalas ja mida ei saa liigitada III lisa makseteenuste muudesse liikidesse.

Müügikoha tehingud, v.a e-raha tehingud (POS transactions, except e-money transactions) Tehingud, mida teostatakse POS terminalis kaardilugejat või muud vahendit kasutades, kus asub kohane makserakendus. Siia ei kuulu tehingud, kus kasutatakse e-raha funktsiooniga kaarti ja POS sularaha väljavõtmist.

Müügikoha terminal (Point of sale (POS) terminal) Füüsiline seade, mida kasutatakse jaemüügi asukohas makseteabe vastuvõtmiseks tarbijalt-ettevõtjale (C2B) tehingutes (ost) (tavaliselt elektrooniliselt). Makseteave võetakse tavaliselt vastu manuaalselt paberkandjal või elektrooniliselt, näiteks EFTPOS.

Müügikoha terminal, mis loeb e-raha tehinguid (POS terminal accepting e-money transactions) Müügikoha terminal, mille lisavõimaluseks on e-raha maksete vastuvõtmine. Siia ei kuulu e-raha kaarditerminalid, mis ainult võtavad vastu e-raha makseid (6).

Müügikoha terminalidest sularaha väljavõtmine (Cash advance at point of sale (POS) terminals) Tehingud, mille puhul kaardivaldaja saab kaarti kasutades või muul viisil müügikoha terminalist sularaha koos kaupade ja teenuste eest tasumisega (tavaliselt osutatakse sellele kui tagasimaksele (cash-back)).

Müügikoht (Point of sale) Müügikoht on määratletud määruse (EL) nr 2015/751 artikli 2 punktis 29.

Otsekorraldus (Direct debit) Otsekorraldus on määratletud direktiivi (EL) nr 2015/2366 artikli 4 punktis 23.

Otsekorralduse makseskeem (Direct debit payment scheme) Vt „maksekeemi” määratlus. Rahvusvahelised otsekorralduse skeemid hõlmavad SEPA otsekorralduse põhiskeemid ja SEPA otsekorralduse B2B skeemid.

Otseosaleja (Direct participant) Otseosaleja on üksus, kelle maksesüsteem saab tuvastada ja kellel on luba saata ja saada maksekäsundeid süsteemi kaudu vahetult ilma vahendajata või kelle suhtes kohaldatakse vahetult maksesüsteemi reegleid. Mõnedes süsteemides esitavad otseosalejad korraldusi kaudsete osalejate nimel. Iga osaleja, kellel on süsteemile oma juurdepääs, võetakse arvesse eraldi.

P2P mobiilimakselahendus (P2P mobile payment solution) Lahendus, mille puhul maksete algatamine, kinnitamine ja/või saamine toimub üksikisikute vahel (P2P) mobiilseadet kasutades. Maksekorralduse ja muud makseandmed edastatakse või kinnitatakse mobiilseadmega. Maksja ja/või makse saaja tuvastamiseks võib kasutada unikaalset mobiilimakse koodi, näiteks mobiiltelefoni numbrit või e-posti aadressi. P2P mobiilimakselahendusi võib kasutada kreeditkorralduste, kaardimaksete ja/või e-raha tehingute algatamiseks.

Paberkandjal algatatud kreeditkorraldused (Credit transfers initiated in paper-based form) Kreeditkorraldus, mille maksja algatab paberkandja vormis või andes juhise filiaali teenindusleti töötajale algatada kreeditkorraldus või muu manuaalset töötlemist vajav kreeditkorraldus.

Petturi poolt maksekäsundi andmine (Issuance of a payment order by the fraudster) Petturi poolt maksekäsundi andmine on määratletud kui „Maksekäsundi petturipoolne väljastamine” EBA „Suuniste pettusandmete esitamise kohta vastavalt teise makseteenuste direktiivi artikli 96 lõikele 6” suunises 1.6.d (EBA/GL/2018/05).

Petturi poolt maksekäsundi muutmine (Modification of a payment order by the fraudster) Petturi poolt maksekäsundi muutmine on määratletud kui maksekäsundi petturipoolne muutmine EBA „Suuniste pettusandmete esitamise kohta vastavalt teise makseteenuste direktiivi artikli 96 lõikele 6” suunises 1.6.c (EBA/GL/2018/05).

Petturlik maksetehing (Fraudulent payment transaction) Petturlik maksetehing hõlmab kõik maksepettuse juhud, mis on toodud EBA „Suuniste pettusandmete esitamise kohta vastavalt teise makseteenuste direktiivi artikli 96 lõikele 6” suunises 1.1 (EBA/GL/2018/05).

Pettusest tulenev kahjum vastutava isiku kohta (Losses due to fraud per liability bearer) Pettusest tulenev kahjum vastutava isiku kohta on määratletud kui „Pettuse tõttu tekkinud kahjum vastutuse kandja kohta” EBA „Suunistes pettusandmete esitamise kohta vastavalt teise makseteenuste direktiivi artikli 96 lõikele 6” (EBA/GL/2018/05, suunis 1.6.b).

Piiriülene maksetehing (Cross-border payment transaction) Maksetehing, mis on algatatud maksja või makse saaja poolt ning mille puhul maksja makseteenuse pakkuja ja makse saaja makseteenuse pakkuja asuvad erinevates riikides. Kaardipõhiste maksetehingute jaoks on piiriülene maksetehing määratletud määruse (EL) 2015/751 (7) artikli 2 punktis 8. Maksesüsteemide puhul eelkõige erinevates riikides asuvate osalejate vaheline maksetehing.

Rahaloomeasutused (Monetary financial institutions, MFIs) Rahaloomeasutus on määratletud määruse (EL) nr 549/2013 A lisa punktis 2.67.

Rahasiire (Money remittance) Rahasiire on määratletud direktiivi (EL) nr 2015/2366 artikli 4 punktis 22.

Riigisisene maksetehing (Domestic payment transaction) Riigisisene maksetehing on määratletud määruse (EL) nr 260/2012 artikli 2 punktis 27. Kaardipõhiste maksetehingute jaoks on riigisisene maksetehing määratletud määruse (EL) 2015/751 artikli 2 punktis 9.

Saadetud tehing (Transaction sent) Makseteenuse pakkujale saadetud tehing, millesse on kaasatud mitterahaloomeasutused. Aruandluse riigis esitab andmed residendist makseteenuse pakkuja. Makseteenustele kohaldatakse järgmisi nõudeid: a) kreeditkorraldused võetakse arvesse maksja poolel; b) otsekorraldused võetakse arvesse makse saaja poolel; c) tšekid võetakse arvesse makse saaja poolel; d) kaarditehingud võetakse arvesse maksja, s.t väljaandmise poolel. e) e-raha maksetehingud võetakse arvesse kas maksja või makse saaja poolel, sõltuvalt maksetehingu algatamiseks kasutatud kanalist. Kui tehing võetakse arvesse maksja (makse saaja) poolel saadetud tehinguna, peaks tehingu arvesse võtma ka makse saaja (maksja) poolel laekunud tehinguna. Maksesüsteemide puhul on tegemist tehinguga, mille osaleja on saatnud töötlemiseks maksesüsteemi.

Saadetud tehingud kokku (Total transactions sent) Konkreetsesse maksesüsteemi esitatud ja seal töödeldud tehingute koguarv. Konkreetsesse maksesüsteemi esitatud ja seal töödeldud tehingute koguväärtus.

Saadud tehing (Transaction received) Makseteenuse pakkujalt laekunud tehing, millesse on kaasatud mitterahaloomeasutused. Aruandluse riigis esitab andmed residendist makseteenuse pakkuja. Makseteenustele kohaldatakse järgmisi nõudeid: a) kreeditkorraldused võetakse arvesse makse saaja poolel; b) otsekorraldused võetakse arvesse maksja poolel; c) tšekid võetakse arvesse maksja poolel; d) kaarditehingud võetakse arvesse makse saaja, s.t vastuvõtmise poolel. e) e-raha maksetehingud võetakse arvesse kas maksja või makse saaja poolel, sõltuvalt maksetehingu algatamiseks kasutatud kanalist. Kui tehing võetakse arvesse maksja (makse saaja) poolel laekunud tehinguna, peaks tehingu arvesse võtma ka makse saaja (maksja) poolel saadetud tehinguna.

Saamata e-raha kaart (E-money card not received) E-raha kaart, mille osas maksja väidab, et pole seda saanud, kuigi maksja makseteenuse pakkuja (väljastaja) kinnituse kohaselt on see maksjale saadetud (mis tahes vormis).

Saamata kaart (Card not received) Kaardipõhine makseinstrument, mille osas maksja väidab, et pole seda saanud, kuigi maksja PSP (väljastaja) kinnituse kohaselt on see maksjale saadetud (mis tahes vormis).

Sularaha (Cash) Ringluses olevad pangatähed ja mündid, mida hoitakse väljaspool rahaloomeasutuste (MFI) sektorit rahaloomeasutuse varahoidlates.

Sularaha- ja makseautomaadi tehingud, v.a e-raha tehingud (ATM transactions, except e-money transactions) Maksetehing (8) sularaha- või makseautomaadist kaardipõhise makseinstrumendi abil või muul viisil. Siia ei kuulu e-raha maksetehinguid.

Sularaha sissemakse sularaha- või makseautomaati, v.a e-raha tehingud (ATM cash deposit, except e-money transactions) Sularaha sissemakse sularaha- või makseautomaati kaardipõhise makseinstrumendi abil või muul viisil. See hõlmab terminalis (manuaalse sekkumiseta) tehtud sularaha sissemakse tehinguid, kus maksja tuvastatakse kaardipõhise makseinstrumendi abil või muul viisil.

Sularaha- või makseautomaat (Automated teller machine, ATM) Elektromehaaniline seade, mis võimaldab volitatud kaardivaldajal võtta kaardipõhise makseinstrumendi abil või muul viisil oma kontolt sularaha ja/või saada muid teenuseid, näiteks saldoteated, rahaülekanded või hoiustamine.

Sularaha väljavõtmine kaardipõhist makseinstrumenti kasutades (v.a e-raha tehingud) (Cash withdrawal using card-based payment instruments, except e-money transactions) Sularaha väljavõtmine ATMis või makseteenuse pakkuja teenindusletis, kasutades sularahafunktsiooniga kaarti. Siia ei kuulu e-raha maksetehingud; siia kuulub müügikoha terminalidest sularaha väljavõtmine.

Sularaha väljavõtmine sularaha- või makseautomaadist, v.a e-raha tehingud (ATM cash withdrawal, except e-money transactions) Sularaha väljavõtmine sularaha- või makseautomaadist kaardi abil või muul viisil. Siia ei kuulu maksetehingud kaupade või teenuste ostmiseks, mis moodustavad osa sularaha ettemaksest müügikoha terminalides (tagasimakse tehingud (cash-back)).

Sularaha väljavõtmise funktsiooniga ATM (ATM with a cash withdrawal function) ATM, mis võimaldab volitatud kasutajal võtta oma kontolt välja sularaha kaardipõhise instrumendi abil või muul viisil.

Sularahafunktsiooniga kaart (Card with a cash function) Kaart, mis võimaldab kaardivaldajal sularaha ATMist välja võtta ja/või ATMi sisse maksta.

Suurmaksete arveldussüsteem (Large-value payment system, LVPS) Suurmaksete arveldussüsteem on määratletud Euroopa Parlamendi ja nõukogu määruse (EL) nr 260/2012 artikli 4 punktis 18.

Teenindusleti kaudu sularaha hoiustamine (Over the counter (OTC) cash deposits) Sularaha sissemakse makseteenuse pakkuja juures, mille puhul kasutatakse vormi; siia kuuluvad juhud, kui kaarti kasutatakse ainult maksja tuvastamiseks.

Teenindusleti kaudu sularaha väljavõtmine (Over the counter (OTC) cash withdrawals) Sularaha väljavõtmine makseteenuse pakkuja kontolt vormi kasutades; siia kuuluvad juhud, kui kaarti kasutatakse ainult makse saaja tuvastamiseks.

Tehingud terminalides, kus mitteresidendist makseteenuse pakkujad võtavad tehinguid vastu residendist makseteenuse pakkujate poolt väljastatud kaartidega (Transactions at terminals at which transactions are acquired by non-resident PSPs with cards issued by resident PSPs) Maksetehingud, mis tehakse kõikides terminalides, kus mitteresidendist makseteenuse pakkujad tehinguid vastu võtavad (makseteenuse pakkuja asukohariigis või sellest väljaspool asuvates), mille puhul kasutatakse kaarte, mille on väljastanud residendist makseteenuse pakkujad. Geograafiline jaotus (vt III lisa) osutab terminali asukohariigile.

Tehingud terminalides, kus residendist makseteenuse pakkujad võtavad tehinguid vastu residendist makseteenuse pakkujate poolt väljastatud kaartidega (Transactions at terminals at which transactions are acquired by resident PSPs with cards issued by resident PSPs) Maksetehingud, mis tehakse kõikides terminalides, kus residendist makseteenuse pakkujad tehinguid vastu võtavad (makseteenuse pakkuja asukohariigis või sellest väljaspool asuvates), mille puhul kasutatakse kaarte, mille on väljastanud residendist makseteenuse pakkujad. Geograafiline jaotus (vt III lisa) osutab terminali asukohariigile.

Tehingud terminalides, kus residendist makseteenuse pakkujad võtavad tehinguid vastu mitteresidendist makseteenuse pakkujate poolt väljastatud kaartidega (Transactions at terminals at which transactions are acquired by resident PSPs with cards issued by non-resident PSPs) Maksetehingud, mis tehakse kõikides terminalides, kus residendist makseteenuse pakkujad tehinguid vastu võtavad (makseteenuse pakkuja asukohariigis või sellest väljaspool asuvates), mille puhul kasutatakse kaarte, mille on väljastanud mitteresidendist makseteenuse pakkujad. Geograafiline jaotus (vt III lisa) osutab terminali asukohariigile.

Tehinguriski analüüs (Transaction Risk Analysis, TRA) Maksetehingud, mille suhtes kohaldatakse erandit komisjoni delegeeritud määruse (EL) 2018/389 artikli 18 kohaselt.

Transpordi- või parkimistasude mehitamata terminalid (Unattended terminals for transport fares or parking fees) Maksetehingud, mille suhtes kohaldatakse erandit komisjoni delegeeritud määruse (EL) 2018/389 artikli 12 kohaselt.

Tšekk (Cheque) Ühe poole (tšeki maksja) kirjalik ja allkirjastatud korraldus teisele poolele (tšeki väljaandja, tavaliselt krediidiasutus), mis kohustab tšeki väljaandjat tšeki maksja korraldusel määratud summa tšeki maksjale või tšeki maksja poolt osutatud kolmandale isikule tingimusteta välja maksma.

Usaldusväärsed maksesaajad (Trusted beneficiaries) Maksetehingud, mille suhtes kohaldatakse erandit komisjoni delegeeritud määruse (EL) 2018/389 artikli 13 kohaselt.

Vahendid (Funds) Vahendid on määratletud kui rahalised vahendid direktiivi (EL) nr 2015/2366 artikli 4 punktis 25.

Vahendustasu (Interchange fee) Vahendustasu on määratletud määruse (EL) nr 2015/751 artikli 2 punktis 10.

Valitsemissektor (General government) Määruse (EL) nr 549/2013 A lisa lõigetes 2.111-2.117 määratletud valitsemissektor (sektor S.13).

Vastuvõtja (Acquirer) Vastuvõtja on määratletud määruse (EL) nr 2015/751 artikli 2 punktis 1 (9).

Võltsitud e-raha kaart (Counterfeit e-money card) Muudetud või ebaseaduslikult taastoodetud e-raha kaardi kasutamine, k.a magnetriba või reljeeftrüki paljundamine või muutmine.

Võltsitud kaart (Counterfeit card) Muudetud või ebaseaduslikult taastoodetud kaardipõhise makseinstrumendi kasutamine, k.a magnetriba või reljeeftrüki paljundamine või muutmine.

Välkmakse (Instant payment) Välkmaksed on elektroonilised jaemaksed, mis töödeldakse reaalajas 24 tundi ööpäevas 365 päeva aastas ja mille vahendid on viivitamata vastuvõtja kasutuses.

Äriühingute turvalised makseprotsessid ja -protokollid (Secure corporate payment processes and protocols) Maksetehingud, mille suhtes kohaldatakse erandit komisjoni delegeeritud määruse (EL) 2018/389 artikli 17 kohaselt.

Ühtne euromaksete piirkond (Single Euro Payments Area, SEPA) SEPA on Euroopa Liidu (EL) maksete integreerimise algatus, mille eesmärgiks on harmoneerida elektroonilised euromaksed Euroopas. See järgib eurodes tehtavate maksete jaoks määratletud tehniliste ja äriliste nõuete kogumit, mis on sätestatud määruses (EL) 260/2012.

Üksikmaksena algatatud kreeditkorraldus (Credit transfers initiated on a single payment basis) Elektrooniliselt (muudest kreeditkorraldustest eraldi) algatatud kreeditkorraldus, s.t mitte algatatud kreeditkorralduste kogumis.

Üksikmaksena algatatud otsekorraldus (Direct debit initiated on a single payment basis) Elektrooniliselt (muudest otsekorraldustest eraldi) algatatud otsekorraldus, s.t mitte kogumis algatatud otsekorraldused.

Ülekantavate üleööhoiuste arv (Number of transferable overnight deposits) Ülekantavate üleööhoiustega kontode, mis on määratletud määruse (EL) nr 1071/2013 (EKP/210/33) II lisa 2. osa tabeli „Instrumendiliigid” punktis 9.1a, arv.

Ülekantavate üleööhoiuste arv, sellest interneti- või arvutijuurdepääsuga ülekantavad üleööhoiused (Number of transferable overnight deposits of which: number of internet/PC linked overnight transferable deposits) Ülekantavate üleööhoiuste, mis on määratletud määruse (EL) nr 1071/2013 (EKP/210/33) II lisa 2. osa tabeli „Instrumendiliigid” punktis 9.1a, arv, mida hoiavad mitterahaloomeasutused ja millele kontoomanikul on elektrooniline juurdepääs interneti kaudu või eritarkvara ja -sideliine kasutava pangarakendusega arvuti kaudu.

Üleööhoiuste arv (Number of overnight deposits) Üleööhoiustega kontode, mis on määratletud määruse (EL) nr 1071/2013 (EKP/210/33) II lisa 2. osa tabeli „Instrumendiliigid” punktis 9.1, arv.